Israel va trimite un om în spaţiu pentru a doua oară în istorie.
Este pentru a doua oară când Israel va trimite un om în spaţiu. Primul a murit în misiunea din 2003, chiar înainte de a reveni pe Pământ. Misiunea va avea loc anul viitor, pe Staţia Internaţională Spaţială.
Israel va trimite un astronaut în spaţiu pentru a doua oară în istorie, relatează Times of Israel.Eytan Stibbe, un fost pilot de avion, este programat să îşi înceapă misiunea în a doua parte a anului viitor. Aceasta va dura puţin mai mult de o săptămână şi va avea loc pe Staţia Internaţională Spaţială."Este o zi de fericire şi mândrie naţională", a declarat luni preşedintele Reuven Rivlin. "Un pilot israelian, care va avea steagul alb-albastru pe umăr, va demonstra încă o dată ceea ce am arătat timp de 72 de ani, că nici măcar cerul nu este o limită pentru noi", a mai spus Rivlin.La conferinţa de presă în care a fost făcut anunţul a participat şi fiul lui Ilan Ramon, primul astronaut israelian, care şi-a pierdut viaţa în misiunea în 2003. Tal Ramon a murit în februarie 2003, alături de alţi şase membri ai echipajului, la doar 16 minute înainte ca acesta să revină pe Pământ.